Silvia

Silvia er et kvinnenavn dannet av det latinske ordet silva som betyr «skog». Navnet er vanlig i Italia, i mange spansktalende land og enkelte land i Øst-Europa. Den franske formen Sylvie er svært vanlig i Frankrike.

Etymologi
Silvia er dannet som en feminin form av mannsnavnet Silvius, som er dannet av det latinske ordet silva, «skog».

Silva er en kortform av navnet. Sylvia er en engelsk, tysk og nordisk variant av navnet. Sølvi og Sylvi er nordiske kortformer av Sylvia, men kan også være varianter av Solveig.

Sylvie er en fransk form av navnet. Silvija er en kroatisk, slovensk og bulgarsk (Силвия) form av navnet. Szilvia er en ungarsk form av navnet. Sylwia er en polsk form av navnet.

Utbredelse
Silvia er kjent brukt i det romerske verket Ab Urbe Condita fra 27 f.Kr. Silvia ble et vanlig navn i Italia fra middelalderen. Silvia ble introdusert i England gjennom Shakespeares skuespill To herrer fra Verona fra 1594, der en av rollene hadde dette navnet. Silvia er kjent brukt i Sverige første gang i 1861, og var mest brukt på 1970-tallet. Silvia er kjent brukt i Norge første gang i 1876.

Formen Sylvia har vært mer brukt enn Silvia i engelsktalende land fra 1800-tallet, og var et populært navn i England fra 1920-årene til 1940-årene. Sylvia er kjent brukt i Sverige første gang i 1859, og var mest brukt på 1920- og 1930-tallet. I Norge er Sylvia kjent brukt første gang i 1723, og var mest brukt på 1970-tallet.

	

Formen Sylvi er kjent brukt første gang i Sverige i 1895, og var mest populært på 1920- og 1930-tallet. I Norge er Sylvia kjent brukt første gang i 1648, og var opprinnelig mest brukt i Telemark, Nordvestlandet og Troms.

Formen Sølvi er kjent brukt i Norge første gang i 1667, og har tradisjonelt vært mest brukt i Sogn og Fjordane og i Møre og Romsdal.

Silvia har estisk og svensk navnedag 8. august, slovakisk navnedag 27. august og tysk navnedag 3. november. Sylvia har finsk og svensk navnedag 8. august og norsk navnedag 31. desember. Silva har finsk navnedag 8. august. Sylvi har finsk navnedag 8. august og norsk navnedag 31. desember. Sølvi har norsk navnedag 20. juni.

Silvia er i dag vanlig i Italia, i mange spansktalende land og enkelte land i Øst-Europa. Varianten Sylvia er mye brukt i en del afrikanske land. Den franske formen Sylvie er svært vanlig i Frankrike, og mye brukt i mange andre fransktalende land.

|}

Kjente personer med navnet

Personene i listen er ordnet kronologisk etter fødselsår.
 Sylvia Plath (1932–1963), amerikansk dikter og forfatter
 Silvia av Sverige (født 1943), svensk dronning
 Sylvie Vartan (født 1944), fransk popsanger
 Sylvia Brustad (født 1966), norsk politiker
 Sylvie Testud (født 1971), fransk skuespiller
 Sylvia Saint (født 1976), tsjekkisk pornoskuespillerinne
 Silvia Moi (født 1978), norsk operasanger
 Silvia Navarro (født 1978), meksikansk skuespiller
 Sylwia Bogacka (født. 1981), polsk sportsskytter
 Sylwia Gruchała (født 1981), polsk fekter
 Sylwia Jaśkowiec (født 1986), polsk langrennsløper
 Silvia Grav (født 1993), spansk fotograf

Annen bruk av navnet

 Sylvie and Bruno, roman av Lewis Carroll utgitt i 1889
 FF «Silvia Ana», skip i leie av Color Line
 Nissan Silvia, bilmodell

Referanser

Eksterne lenker 
 

Kvinnenavn
Navn med latinsk opprinnelse

lt:Silvija